Αυτό το λήμμα αφορά την αμερικανική ταινία Χωρίς ταυτότητα.  Για για την ελληνική ταινία, δείτε: Χωρίς ταυτότητα (ταινία, 1963).  

**Χωρίς Ταυτότητα** (Αγγλικά: *The Bourne Identity*) είναι αμερικανικό περιπετειώδες, κατασκοπευτικό θρίλερ παραγωγής 2002 και είναι βασισμένο στο ομότιτλο βιβλίο του Ρόμπερτ Λάντλαμ. Πρωταγωνιστεί ο Ματ Ντέιμον στο ρόλο του Τζέισον Μπορν, έναν άνδρα με αμνησία που προσπαθεί να ανακαλύψει την πραγματική του ταυτότητα ενώ βρίσκεται μπλεγμένος σε μια συνωμοσία της CIA. Στην ταινία επίσης πρωταγωνιστούν οι Φράνκα Ποτέντε, Κρις Κούπερ, Κλάιβ Όουεν, Μπράιαν Κοξ και Τζούλια Στάιλς. Τη σκηνοθεσία ανέλαβε ο Νταγκ Λάιμαν και το σενάριο έγραψαν οι Τόνι Γκίλροϊ και Γουίλιαμ Μπλέικ Χίρον.

Η ταινία κυκλοφόρησε στους κινηματογράφους στις 14 Ιουνίου 2002. Έλαβε κυρίως καλές κριτικές ενώ έγινε και μεγάλη εισπρακτική επιτυχία. Το 2004 ακολούθησε η συνέχεια *Στη Σκιά των Κατασκόπων* (The Bourne Supremacy) και το 2007 η τρίτη και τελευταία ταινία με πρωταγωνιστή τον Ντέιμον *Το Τελεσίγραφο του Μπορν* (The Bourne Ultimatum). Μία τέταρτη ταινία κυκλοφόρησε τον Αύγουστο του 2012 με τίτλο *Η Κληρονομιά του Μπορν* (The Bourne Legacy).

Πλοκή
-----

Μια βροχερή μέρα, ένας νεαρός άνδρας διασώζεται από τη Μεσόγειο Θάλασσα από το πλήρωμα ενός αλιευτικού πλοίου. Νομίζοντας πως είναι νεκρός, ένας περίεργος ψαράς ανακαλύπτει δύο σφαίρες στην πλάτη του άγνωστου άνδρα και μια μικροσκοπική συσκευή λέιζερ στο γοφό του. Η συσκευή αυτή αποκαλύπτει έναν ελβετικό τραπεζικό λογαριασμό. Ο άνδρας όμως δεν είναι νεκρός και αφού αποβιβαστεί από το πλοίο σύντομα θα βρεθεί στη Ζυρίχη. Στην τράπεζα ανακαλύπτει ένα σωρό από διαφορετικά διαβατήρια, όλα με τη φωτογραφία του και χρήματα. Στην Πρεσβεία των Ηνωμένων Πολιτειών, ο Τζέισον Μπορν γνωρίζει τη Μαρί, η οποία θα τον βοηθήσει να ξεφύγει με το αυτοκίνητό της. Μαζί θα πάνε στο Παρίσι, όπου ο Μπορν ψάχνει στοιχεία της πραγματικής του ταυτότητας και της ζωής του. Στην πορεία θα ανακαλύψει μία συνωμοσία, δύο δολοφονίες και κάποιον που προσπαθεί να τον σκοτώσει, και όλα αποτελούν σχέδιο της CIA.

Ηθοποιοί και Χαρακτήρες
-----------------------

* Ματ Ντέιμον στο ρόλο του *Τζέισον Μπορν*
* Φράνκα Ποτέντε στο ρόλο της *Μαρί Ελένα Κρέτζ*
* Κρις Κούπερ στο ρόλο του *Αλεξάντερ Κόνκλιν*
* Κλάιβ Όουεν στο ρόλο του *Καθηγητή*
* Μπράιαν Κοξ στο ρόλο του *Γουόρντ Άμποτ*
* Τζούλια Στάιλς στο ρόλο της *Νικολέτ Πάρσονς*
* Αντεουάλε Ακινουόγιε-Αγκμπάζε στο ρόλο του *Νικουάνα Γουομπόζι*
* Γκάμπριελ Μαν στο ρόλο του *Ντάνιελ Ζορν*
* Τιμ Ντάτον στο ρόλο του *Ίμον*
* Νίκι Νοντ στο ρόλο του *Κάστελ*
* Ράσελ Λέβι στο ρόλο του *Μανχάιμ*
* Ντέιβιντ Σέλμπουργκ στο ρόλο του *Μάρσαλ*
* Βίνσεντ Φράνκλιν στο ρόλο του *Ρόλινς*

Παραγωγή
--------

Ο σκηνοθέτης Νταγκ Λάιμαν δήλωσε ότι ήταν φαν του βιβλίου του Ρόμπερτ Λάντλαμ από τότε που πήγαινε λύκειο. Λίγο πριν τελειώσει την προηγούμενη ταινία του *Αδιόρθωτοι Γλετζέδες* (Swingers, 1996), ο Λάιμαν αποφάσισε να μεταφέρει το βιβλίο στον κινηματογράφο. Μετά από δύο χρόνια κατάφερε να αποκτήσει τα δικαιώματα του βιβλίου από τη Warner Bros. και ξόδεψε άλλον έναν χρόνο ώστε να αναπτύξει το σενάριο με τον σεναριογράφο Τόνι Γκίλροϊ.

Ο Λάιμαν προσέγγισε αρκετούς ηθοποιούς για το ρόλο του Τζέισον Μπορν, συμπεριλαμβανομένων των Ράσελ Κρόου και Σιλβέστερ Σταλόνε, πριν καταλήξει στον Ματ Ντέιμον. Ο Λάιμαν θεώρησε ότι ο Ντέιμον κατάλαβε και εκτίμησε ότι αν και η ταινία θα έχει πολύ δράση, θα εστιάζει περισσότερο στους χαρακτήρες και στην πλοκή.

Box office
----------

Με προϋπολογισμό 60.000.000 δολάρια, το *Χωρίς Ταυότητα* έκανε άνοιγμα τριημέρου στη 2η θέση με 27,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 121,6 εκατομμύρια δολάρια και στον υπόλοιπο κόσμο συγκέντρωσε 92,3 εκατομμύρια δολάρια. Παγκοσμίως απέφερε 214 εκατομμύρια δολάρια. Ήταν η 20η μεγαλύτερη εισπρακτική επιτυχία παγκοσμίως για το 2002, ενώ ανάμεσα στις υπόλοιπες ταινίες της σειράς καταλαμβάνει την 3η θέση.

Συνέχειες
---------

Την ταινία ακολούθησε μία συνέχεια το 2004 με τίτλο *Στη Σκιά των Κατασκόπων* (The Bourne Supremacy) και άλλη μία το 2007 με τίτλο *Το Τελεσίγραφο του Μπορν* (The Bourne Ultimatum). Τη σκηνοθεσία και στις δύο ταινίες ανέλαβε ο Πολ Γκρινγκρας και ο Ματ Ντέιμον επανέλαβε το ρόλο του και στις δύο συνέχειες. Τόσο η δεύτερη όσο και η τρίτη ταινία έλαβαν θεατικά σχόλια από τους κριτικούς και γνώρισαν μεγάλη ανταπόκριση στο αμερικανικό και διεθνές box office.

Η Universal έχει ήδη προχωρήσει στην ανάπτυξη μίας τέταρτης ταινίας με τίτλο *Η Κληρονομιά του Μπορν* (The Bourne Legacy). Στην τέταρτη ταινία δεν θα συμμετέχει ούτε ο Ντέιμον στον πρωταγωνιστικό ρόλο ούτε ο Γκρίνγκρας στη σκηνοθεσία. Η ταινία κυκλοφόρησε τον Αύγουστο του 2012 με πρωταγωνιστή τον Τζέρεμι Ρενέρ και με σκηνοθέτη τον Τόνι Γκίλροϊ.

Παραπομπές
----------

1. ↑  www.nytimes.com/movie/review?res=9C02EFD7143CF937A25755C0A9649C8B63.
2. 1 2  www.imdb.com/title/tt0258463/fullcredits. Ανακτήθηκε στις 27  Μαΐου 2016.
3. ↑  *The Bourne Identity DVD Commentary Featuring Doug Liman*. 2003.
4. ↑  Hanrahan, Denise. «Interview with Doug Liman». *BBC.co.uk*. Ανακτήθηκε στις 10 Φεβρουαρίου 2012.
5. 1 2 3 4  «Χωρίς Ταυτότητα στο Box Office Mojo». *Box Office Mojo*. Ανακτήθηκε στις 10 Φεβρουαρίου 2012.
6. ↑  «2002 Worldwide Grosses». *Box Office Mojo*. Ανακτήθηκε στις 10 Φεβρουαρίου 2012.
7. ↑  «Franchises Bourne». *Box Office Mojo*. Ανακτήθηκε στις 10 Φεβρουαρίου 2012.
8. ↑  «The Bourne Supremacy (2004)». *Rotten Tomatoes*. Ανακτήθηκε στις 10 Φεβρουαρίου 2012.
9. ↑  Corliss, Richard (2 Aυγούστου 2007). «The Bourne Ultimatum: A Macho Fantasy». *Time*. Αρχειοθετήθηκε από το πρωτότυπο στις 2010-10-31.. Ανακτήθηκε στις 10 Φεβρουαρίου 2012.
10. ↑  Labrecque, Jeff (11 Οκτωβρίου 2010). «No Matt Damon in 'Bourne Legacy': Report». *Entertainment Weekly*. Αρχειοθετήθηκε από το πρωτότυπο στις 4 Φεβρουαρίου 2012. Ανακτήθηκε στις 10 Φεβρουαρίου 2012.
11. ↑  Gina Serpe (11 Οκτωβρίου 2010). «WTF?! Matt Damon Out of The Bourne Legacy». *E! Online*. Ανακτήθηκε στις 10 Φεβρουαρίου 2012.
12. ↑  «The Bourne Legacy». comingsoon.net. Αρχειοθετήθηκε από το πρωτότυπο στις 13 Ιουνίου 2010. Ανακτήθηκε στις 10 Φεβρουαρίου 2012.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2020-09-21 στο Wayback Machine.
* Χωρίς Ταυτότητα στο IMDb

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τζέισον Μπορν |
| --- |
|  |
| Ρόμπερτ Λάντλαμ (βιβλία) | 
* *The Bourne Identity* (1980)
* *The Bourne Supremacy* (1986)
* *The Bourne Ultimatum* (1990)
 |
|  |
| Έριν Βαν Λαστμπάντερ (βιβλία) | 
* *The Bourne Legacy* (2004)
* *The Bourne Betrayal* (2007)
* *The Bourne Sanction* (2008)
* *The Bourne Deception* (2009)
* *The Bourne Objective* (2010)
* *The Bourne Dominion* (2011)
* *The Bourne Imperative* (2012)
 |
|  |
| Τηλεταινία | 
*The Bourne Identity* (1988) |
|  |
| Σειρά ταινιών | 
* *Χωρίς Ταυτότητα* (2002)
* *Στη Σκιά των Κατασκόπων* (2004)
* *Το Τελεσίγραφο του Μπορν* (2007)
* *Η Κληρονομιά του Μπορν* (2012)
* *Τζέισον Μπορν* (2016)
 |

 |